**כרטיסיות**

**כרטיסיה 1 - הסיפור הכללי:**

מארק צוקרברג, גאון מחשבים צעיר פיתח בזמן לימודיו באוניברסיטת הארווארד את הרשת החברתית "פייסבוק". היות והוא התמחה במחשבים ופחות בצדדים העסקיים הוא שיתף פעולה עם חברו לחד אדוארדו סאוורין ומינה אותו למנהל הכספים של החברה בהתהוות. אדוארדו גייס למיזם 1000 דולר מכספו שלו והיה שותף פעיל בתחילה. בשלב מסוים נוצרה התרחקות בין השניים ואדוארדו היה פחות משמעותי בהתפתחות החברה, כשהוא חוזר צוקרברג מחתים אותו באופן חפוז על מסמך משפטי המדלל את חלקו בחברה מ34% ל0.03%. לאחר הצלחת הענק של פייסבוק תבע אדוארדו את צוקרברג על חלקו המקורי בחברה.

**כרטיסיה 2 – מארק צוקרברג:**

אדוארדו אמנם עזר בתחילת ההתפתחות של החברה והיווצרותה ואף השקיע מכספו, אולם משלב מסוים הוא עזב אותה ולא היה מעורב בתנופה הגדולה שלה. מבחינה משפטית הוא וויתר על האחוזים הגבוהים שהיו לו בחברה, וגם אם זה נעשה מבלי שידע את משמעות הדבר מבחינה חוקית הוא וויתר על חלקו. גם 0.03% אחוז מפייסבוק הם הרבה יותר מ1000 דולר (בסביבת 120 מיליון דולר), ואדוארדו קיבל חזרה את השקעתו הצנועה ברווח גדול.

**כרטיסיה 3 – אדוארדו סאוורין:**

 אני הייתי שותף מלא בהקמה של פייסבוק, שותף בפיתוח הרעיונות והיחיד שהשקיע כסף בזמן החשוב שבו העסק התחיל. אמנם מארק הוא המוח המרכזי מאחורי העניין אולם ללא הכסף שלי והניהול שלי בתחילת הדרך כלום לא היה מתרומם. הדילול שצוקרברג גרם לי לחתום עליו הוא הונאה משפטית לא חוקית שנעשתה במניפולציה, ומגיע לי חלקי המקורי והמלא בחברה.